BC CONSUMER EXPERIENCES SURVEY (SURVEY TUNGKOL SA MGA NAGING KARANASAN NG MAMIMILI SA BC) BACKGROUNDER Ano ang isang "consumer" (mamimili)? Ang isang consumer (mamimili) ay sinuman na bumibili o kaya'y nagsasaalang-alang na bumili ng mga produkto o kaya'y mga serbisyo na pangunahing gagamitin nang personal, para sa pamilya, o para sa sambahayan. Ano ang isang "consumer transaction" (transaksyon ng mamimili)? Ang isang consumer transaction (transaksyon ng mamimili) ay ang pagbebenta ng mga bagay at mga serbisyo ng isang negosyo sa isang mamimili; kabilang dito ang patalastas para sa goods at services (mga bagay at mga serbisyong) na iyon. Paano pinoprotektahan ang mga mamimili sa BC? Sa BC, mayroong consumer protection laws na siyang namamahala sa mga transaksyon ng mamimili. Pinangangalagaan nila ang publiko laban sa nakakapinsalang sales practices, inaatasan nila ang mga negosyo na sumunod sa mga patas at mga 'di-pabago-bagong patakaran, at nagbibigay sila ng remedyo sa mga mamimili kapag hindi sumunod ang mga negosyo sa mga patakaran. Ang consumer protection laws ng BC ay nag-aatas din sa ilang mga uri ng mga negosyo na maging lisensyado (halimbawa, travel agents). Kailangang sumunod ang mga lisensyadong negosyo, hindi lamang sa mga pangkalahatang kinakailangan, ngunit sa mga patakaran din na itinakda para sa kanilang sektor. Ipinagkatiwala ng Province of BC ang pananagutan sa pagpapatupad ng pangunahing consumer protection laws ng BC sa dalawang non-profit na organisasyon: ang Consumer Protection BC at ang Vehicle Sales Authority of British Columbia. Anong mga uri ng karanasan ang nais marinig ng pamahalaan sa survey na ito? Nais marinig ng pamahalaan ang iyong mga karanasan: Bilang isang indibidwal na mamimili na bumibili ng mga produkto o kaya'y mga serbisyo mula sa mga negosyo para sa gamit na personal, pangpamilya o kaya'y pangbahay Bilang isang indibidwal na mamimili na bumibili o kaya'y umuupa ng mga sasakyan mula sa isang dealership Sa pakikipag-ugnayan sa mga credit reporting agencies (Equifax, TransUnion) • Sa mga takdang uri ng credit-related na mga produkto at mga serbisyo: credit rebuilding loans; credit monitoring (tinatawag ding "fraud alerts" o kaya'y "security alerts"); credit insurance (tinatawag ding "payment protector" insurance); credit counselling. BC Consumer Experiences Survey Backgrounder [Tagalog]
BC CONSUMER EXPERIENCES SURVEY (SURVEY TUNGKOL SA MGA NAGING KARANASAN NG MAMIMILI SA BC) BACKGROUNDER Anong mga uri ng karanasan ang hindi dapat isama sa mga sagot sa survey? Mangyaring huwag magbigay ng impormasyon sa survey tungkol sa iyong mga karanasan: Bilang may-ari o empleyado ng isang negosyo, na bumibili ng mga produkto o mga serbisyo para sa negosyo Kapag bumibili ng mga produkto o ng mga serbisyo mula sa ibang mga indibidwal na hindi mga negosyo (hal., bumibili ng kasangkapan mula sa ibang tao gamit ang Facebook Marketplace) • Kapag bumibili ng mga sasakyan mula sa ibang mga indibidwal na hindi mga negosyong dealer ng sasakyan Sa pagkuha ng pabahay kasama na kapag bumibili ng real estate, mga pagpapaupa, at tenancy agreements Kapag bumibili ng mga produkto o mga serbisyo ng seguro, bukod sa credit insurance Ano ang consumer protection laws ng BC? Ang mga pangunahing consumer protection laws ng BC ay ang: Business Practices and Consumer Protection Act: Ang Business Practices and Consumer Protection Act at kaugnay na Regulations ay ang pangkalahatang consumer protection laws ng BC. Ang batas na ito ay naaangkop sa karamihan ng mga transaksyon na nagaganap sa BC sa pagitan ng mga mamimili at mga negosyo. Ito ang nagtatatag ng mga tuntunin para sa mga transaksyon na ito, kasama na ang mga tuntunin na nagbabawal ng ilang mga hindi patas na gawi sa negosyo, naglalarawan kung anong impormasyon ang dapat isama ng mga negosyo sa kanilang mga kontrata ng mamimili, at kapag nagbibigay ng credit o kaya'y mga pautang sa mga mamimili, at tumutugon sa kung paano maaaring gamitin ng credit reporting agencies at ng iba pa ang consumers' credit information (impormasyon tungkol sa kredito ng mamimili). May mga ilang uri ng negosyo na kailangang maging lisensyado sa ilalim ng Act. Ito ay ang travel agents at wholesalers, telemarketers, payday lenders, bailiffs, debt collectors, at debt repayment agents, home inspectors at (simula Mayo 1, 2022) high-cost credit lenders. Ang mga lisensyadong mga negosyo ay napapailalim sa mga karagdagang patakaran at aktibong sinusubaybayan upang masigurado na sila ay sumusunod sa mga patakaran na iyon. Motor Dealer Act: Ang Motor Dealer Act at ang kaugnay na Regulations ang nagre-regulate sa pagbebenta ng sasakyang de-motor (mga kotse, light trucks, mga motorsiklo, mopeds na gagamitin sa kalye, recreational na sasakyan, at recreational trailers) ng mga negosyong motor dealer. Ang lahat ng motor vehicle dealerships, salespeople, broker agents at ang kanilang mga kinatawan, at wholesalers ay kailangang rehistrado alinsunod sa Act at napapailalim sa mga tiyak na patakaran na siyang nagmamahala sa kanilang mga transaksyon sa mga mamimili. BC Consumer Experiences Survey Backgrounder [Tagalog]
BC CONSUMER EXPERIENCES SURVEY (SURVEY TUNGKOL SA MGA NAGING KARANASAN NG MAMIMILI SA BC) BACKGROUNDER Ticket Sales Act: Pinamamahalaan ng Ticket Sales Act at Ticket Sales Regulation kung paano maaaring ibenta o kaya'y muling-ibenta ng mga negosyo ang mga ticket sa recreational, sporting at cultural events sa BC. Kasama sa batas na ito ang mga patakaran ukol sa uri ng impormasyon na kailangang ibigay ng mga negosyo sa mga mamimili bago nila bilhin ang kanilang ticket, at alinsunod dito ay magkakaroon ang mga negosyong nasa resale ng mga ticket (muling-nagbebenta ng mga ticket) ng obligasyon na magbigay ng refund. Ipinagbabawal din ng Act ang paggamit ng ticket "bots" na siyang ginagamit upang lumaktaw sa linya at mabilis na bumili ng mga ticket kapag ang mga ito ay maaari nang bilhin online. Sale of Goods Act: Tinutukoy ng Sale of Goods Act ang mga karapatan at mga obligasyon ng mga mamimili at mga negosyo kapag nagbenta at bumili ng mga pisikal na kalakal. Isinasama ng Act ang mga prinsipyo ng contract common law, kabilang na ang ilang mga karapatan ng mamimili kapag bumibili sila ng mga produkto. Ang mga karapatan na ito (tinatawag na "implied conditions" o kaya'y "implied warranties") ay naaangkop, tahasang sumang-ayon man ang mga partido o hindi. Halimbawa, sa ilalim ng Act na ito, isang implied condition na ang nagbebenta ay may karapatang ibenta ang produkto sa mamimili, at na ang produkto ay angkop para sa layunin para kung saan ito ay ibinenta. Ang mga pagtatalo tungkol sa kung ang mga batas na ito ay nilabag ay dapat ayusin sa pamamagitan ng civil court action o kaya'y Civil Resolution Tribunal. Paano maaaring makilahok ang mga negosyo at ang mga organisasyong pang-negosyo? Naapektohan ng Consumer protection laws hindi lamang ang mga mamimili, kundi pati na rin ang mga negosyo. Kapag nakompleto na ang public survey, aanyayahan ang mga negosyo at mga organisasyong pang-industriya na lumahok sa focused consultations kasama ang pamahalaan sa Summer/Fall 2022, batay sa isang consultation paper. Ang mga konsultasyon na ito ay magbibigay ng pagkakataon para sa mga grupo ng negosyo at industriya na malaman ang mga resulta ng survey, makilala ang kanilang mga priyoridad, at magbigay ng input sa mga potensyal na pagbabago sa consumer protection laws ng BC. Hinihikayat ang mga organisasyon ng negosyo at industriya na nais makilahok sa proseso ng konsultasyon na ito na magpadala ng email sa hanggang sa 4:00 pm ng Lunes, Hunyo 20, 2022. BC Consumer Experiences Survey Backgrounder [Tagalog]